biswa921/hiwiki-latest-pages-articles-raw huggingface dataset:
उदयपुर रियासत

thumb|
मेवाड़ राज्य या उदयपुर रियासत ब्रिटिश शासन काल में भारत की एक रियासत थी। इसकी स्थापना ५३० ई के आसपास हुई थी। इसकी प्रथम राजधानी चित्तौड़गढ़ थी। बाद में उदयपुर इसकी राजधानी हो गयी और धीरे-धीरे इसे उदयपुर राज्य कहा जाने लगा। १९४९ में भारत के स्वतन्त्र होने पर यह भारत में विलीन कर लिया गया।

इन्हें भी देखें
मेवाड़
मेवाड़ी

बाहरी कड़ियाँ
मेवाड़ रियासत

श्रेणी:भारत की रियासतें
श्रेणी:उदयपुर
माध्यमान प्रमेय

thumb|300x300px|कोई भी फलन जो [a, b] पर सतत है और (a, b) में अवकलनीय है, तो अन्तराल (a,b) में कोई बिन्दु c इस प्रकार होगा कि बिन्दु [a,b] को मिलाने वाले छेदक रेखा के cपर स्पर्शरेखा के समानान्तर होगी।

गणित में, माध्यमान प्रमेय (mean value theorem) के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तक विन्दुओं को मिलाने वाली छेदक रेखा के समानान्तर होगी।

यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है। यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाता था।

दूसरे शब्दों में, यदि कोई फलन f बंद अंतराल [a, b] पर सतत है, जहाँ a<b है तथा विवृत अंतराल (a, b) पर अवकलनीय है तो (a, b) में कम से कम एक बिन्दु c इस प्रकार विद्यमान होगा कि

 इतिहास 
सबसे पहले केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के ग्रन्थों के भाष्य में माध्यमान प्रमेय के एक विशिष्ट रूप का वर्णन किया था।J. J. O'Connor and E. F. Robertson (2000). Paramesvara , MacTutor History of Mathematics archive. सन १६९१ में माइकल रॉल ने माध्यमान प्रमेय के एक विशिष्ट रूप को सिद्ध किया जिसे अब रॉल प्रमेय कहा जाता है। सन १८२३ में ऑगस्टिन लुइस कौशी (1789–1857) ने माध्यमान प्रमेय को इसके आधुनिक रूप में प्रस्तुत किया और इसे सिद्ध भी किया।

सन्दर्भ

श्रेणी:गणितीय प्रमेय
यज्ञपुरुष

यज्ञ अवतार मखदेवता के रूप में भगवान विष्णुthumb|यज्ञ अवतार मखदेवता के रूप में विष्णु को बलिदान का भगवान माना जाता है
right|thumb|एक यज्ञ किया जा रहा है। यज्ञेश्वर के रूप में विष्णु को बलिदान का भगवान माना जाता है। मख संस्कृतित रुपसे यज्ञ हैं। जो विष्णु के अवतार हैं
भगवान यज्ञ विष्णु के अवतार हैं  

यज्ञेश्वर मखदेवता इनका जन्म स्वायम्भूव मनु के रक्षणार्थ हुआ। 

स्वू मनु के पुत्री आकृति और रुचि प्रजापति ने पुत्र प्राप्त किया जो मार्कण्डेय ऋषि द्वारा यज्ञ से उत्पन्नप्रकटिय हुवा भगवान यज्ञ का जन्म हुआ और इन्होंने ही स्वयंभू मन्वंतर में याम नाम के देवताओं को उत्पन्न किया महाराज श्वेतकेतु की पुत्री दक्षिणा ने अपना स्वयंवर का त्याग करके श्रीमान यज्ञ भगवान से विवाह किया स्वयंभू मन्वंतर में इन्हीं भगवान के कारण तीनों लोको की रक्षा हुई इंद्र आदि देवताओं ने इन्हें स्वर्ग के सिंहासन पर बैठाया परंतु उन्होंने सिंहासन का त्याग करके भगवान विष्णु में ही ध्यान लगाकर उन्हीं में लीन हो गए यज्ञ भगवान के कारण ही यज्ञ आदि धर्म अनुष्ठान से ऋषि मुनि प्रजापति दक्ष आदि समस्त सृष्टि संतुष्ट हुई 

बलिदान के भगवान यज्ञेश्वर विष्णु के अवतार यज्ञ अर्थाथ मखदेवता है यजुर्वेद में यज्ञ का विशिष्ट वर्णन है  

इंद्रदेव, अग्निदेव, वरुणदेव, सूर्यदेव, चन्द्रदेव, आदि सब देवता मैं बलिदान के भगवान यज्ञेश्वर मखदेवता महत्वपूर्ण तथा श्रेष्ठ देवता है जो मार्कण्डेय ऋषि द्वारा यज्ञ से उत्पन्नप्रकटिय हुवा है प्रजापतिरुचि तथा आकूतिदेवी के संतान रूप में    

भार्गव वंश मार्कण्डेय ऋषि द्वारा उत्पन्नप्रकटिय भगवान यज्ञेश्वर विष्णु के अवतार यज्ञ यज्ञेश्वर मखदेवता   

 परिचय - यज्ञपुरुष मखदेवता यज्ञदेवता विष्णु 
भगवान ब्रह्मा के वाम तथा दक्षिण से पुरुष तथा स्त्री की मानसी सृष्टि हुई जिसमें से एक प्रथम मनु स्वायम्भूव मनु तथा शतरूपा हुईं। इनके १० पुत्र तथा आकूति, देवहूति, तथा प्रसूति नामक कन्याएँ हुईं। आकूति तथा रुचि इन दोनो का परस्पर विवाह हुआ। आकूति का विवाह रुचि नामक प्रजापति से हुआ जिनसे भगवान यज्ञपुरुष मखदेवता प्रकट हुए मार्कण्डेय ऋषि द्वारा राक्षसों से रक्षा हेतु देवताओं ऋषि मुनि आदि संतों के लिए किये जाने वाले यज्ञों एवं पूजा-अर्चनाओं द्वारा अग्निकुंड से उत्पन्न किया था। 

| राजा श्वेतकेतु की पुत्री दक्षिणा से इनका विवाह हुआ इनके पुत्र याम आदि हुए स्वयंभू मन्वंतर के यह मुख्य देवता कहलाए।भागवत

 सन्दर्भ 

श्रेणी:अवतार
लाल महल, पुणे

thumb|लाल महल का दृश्य
लाल महल, पुणे : पुणे के लाल महल (लाल पैलेस) पुणे, भारत में स्थित सबसे प्रसिद्ध स्मारकों में से एक है। वर्ष 1630 ईस्वी, शिवाजी के पिता शाहजी भोसले में अपनी पत्नी जीजाराणी और बेटे के लिए लाल महल की स्थापना की। वह अपनी पहली किले पर कब्जा कर लिया जब तक शिवाजी कई वर्षों के लिए यहां रुके थे।मूल लाल महल खंडहर में गिर गई और वर्तमान लाल महल मूल के पुनर्निर्माण है और पुणे शहर के केंद्र में स्थित है। अपनी पहली पत्नी के साथ शिवाजी महाराज की शादी, महारानी साईबाई लाल महल में जगह ले ली।

संदर्भ

श्रेणी:पुणे की इमारतें
श्रेणी:पुणे
जीवा

250px|thumb|right|वृत्त की जीवा
किसी वृत्त की जीवा (chord) वह सरल रेखा है जिसके दोनों सिरे उस वृत्त की परिधि पर स्थित हों। जीवा को दोनों तरफ बढाने से प्राप्त रेखा को छेदक रेखा (secant line) कहते हैं। अधिक व्यापक रूप में कहें तो किसी भी वक्र के किन्हीं दो बिन्दुओं को जोड़ने वाली रेखा को 'जीवा' कहते हैं (जैसे किसी दीर्घवृत्त की जीवा)। 

वृत्त के केन्द्र से होकर जाने वाली जीवा वृत्त का व्यास (diameter) कहलाती है।

श्रेणी:ज्यामिति mahaho887u
कामागाटामारू कांड

right|thumb|300px|वेंकूवर बुरार्ड के प्रवेशद्वार पर कामागाटामारू (१९१४)
right|thumb|300px|बाबा गुरदित्त सिंह
right|thumb|300px|कामागाता मारू में सवार यात्री
thumb|Komagata Maru Shaheed Ganj, Budge Budge Port West Bengal
कामागातामारू (Komagata Maru) भापशक्ति से चलने वाला एक जापानी समुद्री जहाज था, जिसे हॉन्ग कॉन्ग में रहने वाले बाबा गुरदित्त सिंह ने खरीदा था। जहाज में पंजाब के 376 लोगों को बैठाकर बाबा 4 अप्रैल 1914 को वेंकूवर (ब्रिटिश कोलम्बिया, कनाडा) के लिए रवाना हुए। 23 मई को वहां पहुंचे लेकिन, अंग्रेजों ने सिर्फ 24 को उतारा और बाकी को जबरदस्ती वापस भेज दिया। इस जहाज में ३४० सिख, २४ मुसलमान और १२ हिन्दू थे। 

इस प्रकरण का विवरण जेम्स कंपबेल की पुस्तक "भारत में राजनीति व्याधि" में मिलता है 

जहाज कोलकाता के बजबज घाट पर पहुंचा तो 27 सितंबर 1914 को अंग्रेजों ने फायरिंग कर दी। इसमें 19 लोगों की मौके पर मौत हो गई। इस घटना ने आजादी की लहर को और तेज कर दिया था। यह घटना उन अनेकों घटनाओं में से एक थी जिनमें २०वीं शताब्दी के आरंभिक दिनों में एशिया के प्रवासियों को कनाडा और यूएस में प्रवेश की अनुमति नहीं थी (exclusion laws)।

२०१४ में भारत सरकार ने इस घटना की याद में 100 रूपये का एक सिक्का जारी किया।

सन्दर्भ

बाहरी कड़ियाँ
कोमागाता मारू घटना की एक शताब्दी 
नस्ली भेदभाव की मिसाल कामागाटामारू (स्वदेश)
'कामागाटामारू' त्रासदी के लिए कनाडा ने क्षमा मांगी
‘कामागाटामारू’ घटना को दर्शाते ‘गदरी बाबेआं’ के मेले ने दिया देशभक्ति का संदेश (पंजाब केसरी)
इतिहास के पन्नों से निकलकर मंच पर जीवंत हुआ शहीदों का संघर्ष 'कामागाटामारू-1914'

श्रेणी:कनाडा के मानवाधिकार का इतिहास
श्रेणी:आधुनिक भारत का इतिहास
श्रेणी:स्वतंत्रता संग्राम
हुसैनीवाला

हुसैनीवाला (Hussainiwala), जिसका कुछ आधिकारिक दस्तावेज़ों में नाम ग़ुलाम हुसैनवाला (Ghulam Hussainwala) भी है, भारत के पंजाब राज्य के फ़िरोज़पुर ज़िले में स्थित एक गाँव है। यह सतलुज नदी के किनारे और भारत की पाकिस्तान के साथ सीमा पर स्थित है। राष्ट्रीय राजमार्ग 5 यहाँ से गुज़रता है।"Economic Transformation of a Developing Economy: The Experience of Punjab, India," Edited by Lakhwinder Singh and Nirvikar Singh, Springer, 2016, ISBN 9789811001970"Regional Development and Planning in India," Vishwambhar Nath, Concept Publishing Company, 2009, ISBN 9788180693779"Agricultural Growth and Structural Changes in the Punjab Economy: An Input-output Analysis," G. S. Bhalla, Centre for the Study of Regional Development, Jawaharlal Nehru University, 1990, ISBN 9780896290853"Punjab Travel Guide," Swati Mitra (Editor), Eicher Goodearth Pvt Ltd, 2011, ISBN 9789380262178

 विवरण 
हुसैनीवाला पाकिस्तान की सीमा के निकट सतलज नदी के किनारे स्थित है। इसके सामने नदी के दूसरे किनारे पर पाकिस्तान का 'गंडा सिंह वाला' (Ganda Singh Wala) नामक गाँव है। इसी गाँव में २३ मार्च १९३१ को शहीद भगत सिंह, राजगुरु और सुखदेव का अन्तिम संस्कार किया गया था। यहीं पर उनके साथी बटुकेश्वर दत्त का भी १९६५ में अन्तिम संस्कार किया गया था। इन शहीदों की स्मृति में हुसैनीवाला में राष्ट्रीय शहीद स्मारक बनाया गया है। भगत सिंह की माँ विद्यावती का अन्तिम संस्कार भी यहीं किया गया था।

 नामोत्पत्ति 
गाँव का नाम एक सूफ़ी संत, ग़ुलाम हुसैनीवाला, पर पड़ा है। इनकी मज़ार अब सीमा सुरक्षा बल के हुसैनीवाला परिसर के अंदर स्थित है।

 चित्रदीर्घा 
200px
200px
200px
200px
200px
200px
200px

 इन्हें भी देखें 
 शहीद भगत सिंह
 फ़िरोज़पुर ज़िला

 सन्दर्भ 

श्रेणी:पंजाब के गाँव
श्रेणी:फ़िरोज़पुर ज़िला
श्रेणी:फ़िरोज़पुर ज़िले के गाँव
श्रेणी:भारत के ऐतिहासिक स्थल
गोविन्द सागर

गोविन्द सागर हिमाचल प्रदेश के बिलासपुर जिले में स्थित मानव-निर्मित झील है। इसका नाम सिखों के दशम गुरु गोविन्द सिंह के नाम पर रखा गया है। यह झील सतलज नदी पर भाखड़ा बांध के निर्माण के कारण बनी थी।यह झील भारत के नक्शे पर सर्वोच्च स्थान रखती है। झील पर्यटन आदि के साथ-साथ कृषि के लिए भी अनमोल सिद्ध हुई है। इस झील से एक बहुत बड़े भू-भाग को सिंचाई आदि की सुविधा मिलने लगी है। यहाँ का भू-भाग एक परी लोक में परिवर्तित-सा हो गया प्रतीत होता है। सतलुज नदी पर बने बाँध के छिद्रों से झरने के रूप में झरता स्वच्छ पानी नेत्रों को शीतलता प्रदान करता है। गोविन्द सागर झील से 20 कि.मी. की दूरी पर 'नैना देवी मंदिर' स्थित है तथा पहाड़ी पर स्थित 'आनंदपुर साहिब' नामक सिक्खों का पवित्र तीर्थ स्थान है। हिन्दू और सिक्ख दोनों ही इसे पवित्र मानते हैं। अगस्त के महिने में नैना देवी के मंदिर पर विशाल मेला लगता है। तब हज़ारों की संख्या में भक्त यहाँ दर्शन करने के लिए आते हैं। अब गोविंद सागर झील जैसी वहाँ चार बड़ी झीलें और भी बन चुकी हैं, जिनके विकास की परियोजना चल रही हैं।

श्रेणी:भारत में जलाशय
आँकड़ा विज्ञान

आँकड़ा विज्ञान (Data Science) आँकड़ों का विश्लेषण करके उनसे जानकारी निकालने का विज्ञान है। यह कंप्यूटर विज्ञान का एक भाग है। आँकड़ा विज्ञान गणित, सांख्यिकी, सूचना सिद्धान्त, सूचना प्रौद्योगिकी आदि अनेकों क्षेत्रों के सिद्धान्तों तथा तकनीकों का प्रयोग करता है। वे विधियाँ जो विशाल आँकड़ों के लिये भी काम करती हैं वे आँकड़ा विज्ञान के क्षेत्र में विशेष महत्व रखतीं हैं। कृत्रिम बुद्धि की मशीन अधिगम (Machine Learning) नामक शाखा के विकास से इस क्षेत्र के विकास को नयी गति और महत्व मिला है।

इतिहास
1962 में John Tukey ने एक क्षेत्र का वर्णन किया था जिसे उसने “आँकड़ा संशोधन” कहा था जो आज के आँकड़ा विज्ञान से मिलता जुलता है। बाद में, 1992 में University of Montpellier II में एक सांख्यिकी संगोष्ठी में शिमाल होने वालों ने माना कि एक नए ज्ञान का विकास हो रहा है जोकि विभिन्न प्रकार और स्त्रोतों के आँकड़ों पर आधारित है, और उस समय के सांख्यिकी के अवधाराणाओं तथा सिद्धांतों को तथा आंकड़ा विश्लेषण को कम्प्यूटर की गणना के साथ मिलाता है।

“Data science” (आँकड़ा विज्ञान) शब्द का इतिहास 1974 से पाया जाता है, जब Peter Naur इसे "computer science" (कंप्यूटर विज्ञान) के दूसरे नाम के रूप में प्रस्तुत किया था। 1996 में, International Federation of Classification Societies पहला ऐसा सम्मेलन बना जिसने विशेष रूप से आँकड़ा विज्ञान एक विषय के रूप में प्रस्तुत किया।

 आँकड़ा विज्ञान की आवश्यकता क्यों है? 
पारंपरिक रूप से, हमारे पास जो जानकारी थी, वह ज्यादातर संरचित और कम आकार की थी, जिसका विश्लेषण सीधा BI(Business Intelligence) उपकरण का उपयोग करके किया जा सकता है। पारंपरिक प्रणालियों के डेटा के विपरीत, जो ज्यादातर स्वरूपित था, आज ज्यादातर जानकारी असंरचित या अर्ध-संरचित है।

आँकड़ा विज्ञान हमारे निम्नलिखित कार्यों मे मदद करता है जैसे :-

 बेहतर निर्णय लेना: आँकड़ा विज्ञान संगठन को डेटा-संचालित निर्णय लेने में सक्षम बनाता है। उदाहरण के लिए, एक Retailer ग्राहक खरीद व्यवहार का विश्लेषण करके यह पता लगा सकता है कि कौन से उत्पादों को एक साथ बेचना है या स्टॉक में कितना Inventory रखना है।
 ग्राहकों को समझना: आँकड़ा विज्ञान संगठनों को अपने ग्राहकों को बेहतर ढंग से समझने में मदद करता है। वे ग्राहक की प्राथमिकताओं, जरूरतों और व्यवहार का विश्लेषण कर सकते हैं, जिससे उन्हें अधिक Targeted Marketing अभियान चलाने और बेहतर ग्राहक अनुभव प्रदान करने में मदद मिलती है।

संदर्भ

श्रेणी:कम्प्यूटर विज्ञान
आधुनिकता के सिद्धान्त

आधुनिकता के सिद्धान्त (modernization theory) से आशय आधुनिकीकरण की प्रक्रिया की व्याख्या करने के लिये प्रयुक्त सिद्धान्तों से है। 'पूर्व-आधुनिक' या 'परम्परागत' समाज का 'आधुनिक' समाज में क्रमशः संक्रमण आधुनिकीकरण कहलाता है। यह परिवर्तन की एक प्रक्रिया है| 

इन्हें भी देखें
आधुनिकता
आधुनिकतावाद

सन्दर्भ

श्रेणी:आधुनिकता
रिपोर्टर्स

thumb|reporters|350px| यह धारावाहिक संवाददाताओं के बारेमें है जिसमें वो दुनिया के कडवे सच लोगो के सामने लाते है। 

रिपोर्टर्स भारतीय हिन्दी धारावाहिक है, जिसका प्रसारण सोनी पर प्रसारित होगा। यह 13 अप्रैल 2015 से सोमवार से गुरुवार रात 9 बजे देगा। इस धारावाहिक में राजीव खंडेलवाल एक संवाददाता का किरदार निभा रहें है, जो कहता है की कुछ खबरें होती हैं और कुछ बनाई जाती है।

 कहानी 
यह कहानी कबीर शर्मा (राजीव खंडेलवाल) की है जो पहले दिल्ली क्रांति नामक एक समाचार पत्र में कार्य करते रहते हैं और केकेआर समाचार चैनल के मालिक एक दिन उसे इस चैनल का उच्च-संपादक बना देते हैं और वहाँ अनन्या कश्यप (कृतिका कामरा) भी कार्य करती रहती है। वह कबीर शर्मा को पसंद करती रहती है।

 कलाकार 
 राजीव खंडेलवाल - कबीर शर्मा
 कृतिका कामरा - अनन्या कश्यप
 पुरू चिब्बर - रोनी
 बिक्रमजीत कंवरपाल

सन्दर्भ

बाहरी कड़ियाँ
मूल परिवेश

right|thumb|300px
मूल परिवेश या राइजोस्फीयर (rhizosphere) मिट्टी के उस छोटे भाग को कहते हैं जो पौधों की जड़ से निकलने वाले द्रव्य (secretions) तथा उससे सम्बन्धित सूक्ष्मजीवों (microorganisms) से सीधे प्रभावित होती है।

श्रेणी:मृदा
भांड पाथेर

right|thumb|300px|भाण्ड पाथर
भांड पाथेर (या भांड पाथर) कश्मीर की लोक कला है। भांड पाथेर सदियों से कश्मीर के लोगों का मनोरंजन करती आ रही है। जब प्रिंट मीडिया और इलेक्ट्रॉनिक मीडिया का चलन नहीं था तो उस समय कश्मीरी समाज में सामाजिक, राजनीतिक और धार्मिक संदेश प्रसारित करने का अपना अनोखा तरीका था। व्यंग्यात्मक लहजे में पेश की जाने वाली कश्मीर की लोक कला 'बांध पाथेर' राजनीतिक प्रतिरोध और ज्वलन्त मुद्दों को अपने अनोखे अंदाज में उठाती थी।

व्यंग और नकल उतारने हेतु इसमें हँसने-हँसाने को प्राथमिकता दी जाती है।संगीत के लिए सुरनाई , नगाड़ा और ढोल इत्यादि का प्रयोग किया जाता है। मूलतः भांड कृषक वर्ग के होते हैं इसलिए इस नाट्यकला पर कृषि-संवेदना का गहरा प्रभाव है।

लोक कला के इस माध्यम में घाटी के संघर्ष, भ्रष्टाचार और दूसरी सामाजिक बुराइयों का चित्रण किया जाता है। इसके साथ ही साथ ये समाज की कड़वी सच्चाइयों और शिकायतों को भी सरकार और लोगों के सामने लाती है। भांड पाथेर के नाटकों में अधिकांशतः विचारोत्तेजक वेश-भूषा, संवादों, भाव-भंगिमाओं और भावनाओं का प्रयोग किया जाता है। ये नाटक घंटों लोगों का ध्यान बांधे रखते हैं। लोकप्रियता भांड पाथेर में आमतौर पर कथ्य का अहसास कराने वाले पोशाकों का इस्तेमाल किया जाता है, जिससे लोगों का घंटों ध्यान बंधा रहता है।

भांड पाथेर हिंदू शासकों के समय में हिंदू मंदिरों में खेला जाता था। कल्हण अपनी रचना 'राजतरंगिणी' में उस समय में इसकी लोकप्रियता का वर्णन करते हैं।

इन्हें भी देखें
भांड
नाटक
लोककला
बलवन्त ठाकुर

बाहरी कड़ियाँ
प्रतिरोध की आवाज़ है कश्मीर का 'बांध पाथेर' (बीबीसी हिन्दी)

श्रेणी:कश्मीर की लोककला
श्रेणी:जम्मू और कश्मीर की संस्कृति
पृथक्कारी प्रवर्धक

right|thumb|200px|पृथक्कारी प्रवर्धक का प्रतीक
right|thumb|200px|ट्रान्सफॉर्मर के माध्यम से पृथक्करण प्रदान करने वाले पृथक्कारी प्रवर्धक का सिद्धान्त
right|thumb|200px|प्रकाशिक कपुलिंग के द्वारा पृथक्करण प्रदान करने वाले पृथक्कारी प्रवर्धक का सिद्धान्त
पृथक्कारी प्रवर्धक (Isolation amplifiers) वे प्रवर्धक हैं जिनके इन्पुट और आउटपुट के बीच उच्च प्रतिरोध (या प्रतिबाधा) होती है तथा इनपुट और आउटपुट के बीच हजारों वोल्ट (एसी या डीसी) होने के वावजूद ये अपना काम करते हैं। दूसरे शब्दों में, इनके इन्पुट और आउटपुट के बीच कोई सीधा विद्युत चालक मार्ग नहीं होता। 

पृथक्कारी प्रवर्धक डिजाइन करने के लिये तीन विधियाँ प्रयोग में लायीं जातीं हैं-
(१) ट्रान्सफॉर्मर द्वारा पृथक्करण 
(२) संधारित्र द्वारा पृथक्करण
(३) प्रकाश द्वारा पृथक्करण

उपयोग
पृथक्कारी प्रवर्धक का उपयोग वहाँ लाभप्रद होता है जहाँ अधिक कॉमन-मोड सिगनल के ऊपर छोटा सा डिफरेंशियल सिग्नल मापना हो। इन्स्ट्रुमेन्टेशन प्रवर्धक की तरह पृथक्कारी प्रवर्धक भी एक बड़ी आवृत्ति रेंज में एक निश्चित डिफरेंशियल गेन प्रदान करते हैं। इनका भी इनपुट इम्पीडेंस अधिक होता है तथा आउटपुट इम्पीडेंस कम होता है।

 कुछ प्रमुख पृथक्कारी प्रवर्धक 
+ कुछ प्रमुख पृथक्कारी प्रवर्धक नाम  निर्माता  पृथक्करण की विधि  पृथक पॉवर सप्लाई  आवृत्ति रेंज  पृथक्करण-वोल्टेज  टिप्पणी AD202  Analog Devices  प्रेरण द्वारा  आन्तरिक  0…2 kHz  2000 V   AD210  Analog Devices  प्रेरण द्वारा  आन्तरिक  0…20 kHz  2500 VRMS   AD215  Analog Devices  प्रेरण द्वारा  आन्तरिक  0…120 kHz  1500 VRMS   ISO100  Texas Instruments, Burr-Brown  प्रकाशीय  वाह्य  0…5/60 kHz  750 V   ISO103  Texas Instruments, Burr-Brown संधारित्रीय कपुलिंग  आन्तरिक  0…20 kHz  1500 VRMS   ISO113  Texas Instruments, Burr-Brown संधारित्रीय कपुलिंग  आन्तरिक  0…20 kHz  1500 VRMS   ISO121  Texas Instruments, Burr-Brown संधारित्रीय कपुलिंग  वाह्य  0…60 kHz  3500 V~   ISO122  Texas Instruments, Burr-Brown संधारित्रीय कपुलिंग  वाह्य  0…50 kHz  1500 V~   HCPL-7840  Avago Technologies  आप्टोकपुलर  वाह्य  0…100 kHz  2500 V~   HCPL-788J  Avago Technologies  ऑप्टोकपुलर (डिजिटल)  वाह्य  0…30 kHz  600 VRMS  

इन्हें भी देखें
संक्रियात्मक प्रवर्धक (ऑप्प-ऐम्प)
भेद प्रवर्धक (डिफरेंशियल ऐम्लिफायर)
इन्स्ट्रुमेन्टेशन प्रवर्धक
उभयनिष्ठ विधा निराकरण अनुपात (कॉमन मोड रिजेक्शन रेशियो)
ऑप्टोकपुलर (Optocoupler)

बाहरी कड़ियाँ
Learn the importance of isolation
A guide to isolation amplifier selection

श्रेणी:प्रवर्धक
टोक्यो विश्वविद्यालय

टोक्यो विश्वविद्यालय चिकित्सा और विज्ञान के क्षेत्र में जापान का एक प्रसिद्ध विश्वविद्यालय है। 

सन्दर्भ

श्रेणी:जापानी राष्ट्रीय विश्वविद्यालय
भीड़ हत्या

भीड़ हत्या या मॉब लिंचिंग पूर्वचिन्तित बिना किसी व्यवस्थित न्याय प्रक्रिया के, किसी अनौपचारिक अप्रशासनिक समूह द्वारा की गई हत्या या शारीरिक प्रताड़ना को कहा जाता है। कथित शब्द का उपयोग अक्सर एक बड़ी भीड़ द्वारा अन्यायिक रूप से किसी कथित अपराधियों को दंडित करने के लिए या किसी समूह को धमकाने के लिए, सार्वजनिक हत्या, या अन्य शारीरिक प्रताड़ना को चिह्नित करने के लिए उपयोग किया जाता है।किसी व्यक्ती को एक अनुशासनहीन भीड के व्दारा उस वक्त तक पीटा जाता है जब तक की उस की मृत्यु न हो जाए। ऐसी अप्रीय घटना को भीड़ हत्या या मॉब लिंचिंग की संज्ञा दी जाती है।

इन्हें भी देखें
 न्यायपालिका
 विधि

बाहरी कड़ियाँ

 Taking History Personnally, a text on the Marion lynching by Cynthia Carr
Yes, ISIS Burned a Man Alive: White Americans Did the Same Thing to Black People by the Thousands (Feb. 2015), Dailykos
 Richardson, Dixie Kline. "1891 Lynching Remains a Mystery", Spencer Evening World, Spencer, Indiana, August 4, 2014
 McKee, Robert Guy. 2013. Lynchings in modern Kenya and inequitable access to basic resources: A major human rights scandal and one contributing cause. Web access
Cotter, Holland, "‘The Legacy of Lynching,’ at the Brooklyn Museum, Documents Violent Racism", New York Times, July 26, 2017.

श्रेणी:मानवाधिकार हनन
हैमर पैटर्न

कैंडलस्टिक पैटर्न की खोज एक जापानी व्यापारी द्वारा की गयी थी | इसलिए इस कैंडल को जापानी कैंडल भी कहा जाता है | इनके आकार के आधार पर इन्हें कई वर्गो में विभाजित किया गया है | हैमर पैटर्न भी एक प्रकार का कैंडलस्टिक पैटर्न है जो डाउन ट्रेंड को अपट्रेंड में बदलने का कार्य करता है | जब किसी कैंडल में निचे की शैडो, उसके बॉडी से दुगने से अधिक हो तथा अपर शैडो बहुत छोटी हो या न हो तब इस प्रकार के कैंडल को हैमर कैंडल के नाम से जाना जाता है | इस कैंडल में रंग का कोई विशेष महत्व नहीं होता है | यह कैंडल लाल या हर हो सकता है | लेकिन यदि इस कैंडल का रंग हरा हो तो पैटर्न अधिक प्रभावशाली होता है | इस कैंडल का निर्माण तब होता है जब बाज़ार में बड़ी बिकवाली के बाद बुल्स हावी होकर बड़ी खरीदारी कर लेते है | यह कैंडल बुल्स तथा बियर्स के मध्य ऐसे युद्ध को दर्शाता है जिसमें बुल्स विजय हासिल करते है | यह एकल कैंडलस्टिक पैटर्न का एक प्रकार है |
पाठ=हैमर कैंडलस्टिक पैटर्न(Hammer Candlestick Pattern)|अंगूठाकार|हैमर कैंडलस्टिक पैटर्न(Hammer Candlestick Pattern)

जब यह हैमर कैंडल किसी डाउन ट्रेंड के बॉटम पर बनता है तब इस पैटर्न को हैमर कैंडलस्टिक पैटर्न कहा जाता है | इस कैंडल के निर्माण के बाद डाउन ट्रेंड के अंत तथा अपट्रेंड की शुरुआत का संकेत मिलता है | एक ट्रेडर इन्ही संकेत का लाभ उठा कर ट्रेड करता है तथा मुनाफा कमाता है |

सामान्यतः इस पैटर्न का निर्माण शेयर के सपोर्ट के लेवल पर होता है | जब कंपनी का शेयर अपने सपोर्ट के लेवल के आस-पास पहुचता है तब बुल्स शेयर में खरीदारी करने लगते है इस कारण से इस पैटर्न का निर्माण हो जाता है |

हैमर कैंडलस्टिक पैटर्न के कन्फर्म हो जाने के बाद ट्रेडर खरीदारी में ट्रेड लेते है तथा अपना स्टॉप लॉस हैमर कैंडल के low पर लगाते है |

सन्दर्भ

श्रेणी:शेयर बाज़ार
श्रेणी:तकनीकी विश्लेषण
प्रेमलता अग्रवाल

प्रेमलता अग्रवाल (जन्म: 1963) एक भारतीय महिला पर्वतारोही हैं, जिन्होने 20 मई 2011 कों सुबह 9:35 बजे 48 साल की उम्र में 29,029 फुट की ऊंचाई पर पहुँचकर माउंट एवरेस्ट के शिखर कों छूकर उन्होने नई उपलब्धि हासिल की। वहीं 50 वर्ष की उम्र में 23 मई 2013 को उत्तरी अमेरिका के अलास्का के माउंट मैकेनले को फतह करके इस पर्वत शिखर पर चढ़ने वाली वे प्रथम भारतीय महिला हैं। सातों महाद्वीपों के शिखर पर चढ़ने वाली प्रेमलता एक कुशल गृहिणी हैं। उन्होने ३५ बरस की उम्र के बाद पहली बार पर्वतारोहण से नाता जोड़ा। वर्ष 1984 में लगभग 29 साल की उम्र में एवरेस्ट पर चढ़ने वाली पहली भारतीय महिला का गौरव हासिल करने वाली बछेंद्री पाल भी उनके अभियान की निगरानी कर रही थी। बछेंद्री के प्रोत्साहित किए जाने पर पर्वतारोहण सीखने वाली प्रेमलता अग्रवाल नेपाल की एशियन ट्रेकिंग कंपनी की देख रेख में मार्च के अंत में शुरू हुए इको एवरेस्ट अभियान 2011 के 22 सदस्यीय अंतर्राष्ट्रीय दल का हिस्सा थीं। उन्होंने दार्जिलिंग से पर्वतारोहण की शिक्षा प्राप्त की है। वे झारखंड के जुगसलाई, जमशेदपुर की रहने वाली हैं।  
इन्हें 2013 मे पद्म श्री दिया गया है।

संदर्भ

बाहरी कड़ियाँ
 प्रेमलता अग्रवाल एवरेस्ट पर चढ़ती हुई यू ट्यूब पर 

श्रेणी:1963 में जन्मे लोग
श्रेणी:जीवित लोग
श्रेणी:पर्वतारोही
श्रेणी:एवरेस्ट के पर्वतारोही
श्रेणी:भारतीय महिलाएँ
सुशील दोषी

सुशील दोषी (जन्म : ) हिन्दी में क्रिकेट का आँखों देखा हाल (कमेंटरी) सुनाने के लिये प्रसिद्ध हैं। उन्होने ३०० से अधिक एकदिवसीय क्रिकेट मैच, ६० से अधिक टेस्ट मैच, नौ क्रिकेट विश्व कप में क्रिकेट का आँखों देखा हाल सुनाया है। इसके अलावा उन्होंने टेनिस और टेबल टेनिस के खेल का आँखों देखा हाल भी सुनाया है। क्रिकेट की कमेंटरी को माध्यम बनाकर क्रिकेट को जन-जन तक पहुँचाने का काम सुशील दोषी ने किया है। 

उनका जन्म इन्दौर में १९४३ में हुआ। सुशील दोषी ने क्रिकेट की कमेंटरी हिन्दी में शुरू की, तब लोग उन पर हँसते थे और कहते थी कि क्रिकेट तो अँग्रेजों का खेल है, उसकी कमेंटरी हिन्दी में कैसे होगी? लेकिन जब सुशील दोषी ने हिन्दी में अपने शब्द और अपनी शैली विकसित कर ली, तब उनके नाम का डंका बजने लगा। धर्मयुग के संपादक डॉ॰ धर्मवीर भारती की राय उनके बारे में यह थी कि सुशील दोषी ने क्रिकेट के बहाने हिन्दी की बहुत बड़ी सेवा की है और वे जितने बड़े सेवक क्रिकेट के हैं, उससे बड़े सेवक हिन्दी के हैं। इंदौर के होलकर क्रिकेट स्टेडियम के कमेंटरी बॉक्स का नाम सुशील दोषी के नाम पर रखा गया है।

राजनीति में
१९ जुलाई २०१९ को उन्होने भारतीय जनता पार्टी की सदस्यता स्वीकार कर ली।

सन्दर्भ

बाहरी कड़ियाँ
सुशील दोषीः कमेंट्री के जरिए लाखों दिलों में उतर गया ये शख्स
क्रिकेट कमेन्टरी के गिरते स्तर से सुशील दोषी दुखी
‘Aankho dekha haal’ – how Sushil Doshi keeps Hindi cricket commentary alive even today
The guy who keeps Hindi commentary alive in cricket

श्रेणी:क्रिकेट कमेंटेटर
श्रेणी:इंदौर के लोग
अनुरणन

right|thumb|300px|विभिन्न परकार के अनुरणन : लाल - सीधे पहुँची ध्वनि, हरी - एक बार परावर्तित होने के बाद पहुँची ध्वनि, नीली - अनेकों बार परावर्तन के बाद पहुँची ध्वनि
मनोध्वनिकी तथा ध्वनिकी में अनुरणन (reverberation) का अर्थ है ध्वनि उत्पन्न होने के बाद उसका बहुत देर तक बने रहना। अनुरणन तब उत्पन्न होता है जब ध्वनि अनेकानेक बार परावर्तित होने के कारण जुड़ती चली जाती है। अनुरणन के बाद ध्वनि विभिन्न वस्तुओं (दीवार, कुर्सी, मेज, लोग आदि) से अवशोषित होकर क्रमशः क्षीण हो जाती है। अनुरणन की परिघटना को उस समय आसानी से अनुभव किया जाता है जब ध्वनि उत्पन्न करने वाला स्रोत (जैसे स्पीकर) बन्द हो जाने के बाद भी ध्वनि बहुत देर तक बनी रहे अर्थात् तुरन्त समाप्त होने के बजाय धीरे-धीरे क्षीण होते हुए भी बहुत देर तक बनी रहती है।

अनुरणन की क्रिया आवृत्ति पर भी निर्भर करती है। विशेष कक्षों की डिजाइन करते समय वांक्षित अनुरणन-समय की प्राप्ति के लिये कुछ चीजों पर विशेष ध्यान देना पड़ सकता है।

यदि अनुरणन की तुलना प्रतिध्वनि से करनी हो तो ध्यातव्य है कि प्रतिध्वनि को स्पष्ट रूप से सुनने के लिये कम से कम 50 मिलीसेकेण्ड से 100 मिलीसेकेण्ड का समयान्तराल होना आवश्यक है, किन्तु अनुरणन के लिये परावर्तित ध्वनि ५० मिलीसेकेण्ड के अन्दर ही पहुँच जानी चाहिए।

अनुरणन केवल कमरों के अन्दर ही नहीं होता बल्कि वनों में भी और अन्य स्थानों पर भी सम्भव है।

 सैबाइन का समीकरण (Sabine equation) 
यह समीकरण 1890 के दशक के अन्तिम काल में प्रस्तुत किया गया एक इम्पीरिकल सूत्र है। सैबाइन ने किसी कमरे के अनुरणन-समय RT60, इसके आयतन, तथा कमरे के कुल शोषण (absorption (in sabins) को निम्नलिखित समीकरण द्वारा प्रस्तुत किया-

.

जहाँ  कमरे में ध्वनि का वेग है ( 20 डिग्री सेल्सियस पर),  कक्ष का आयतन (m³ में ) ,  कक्ष का सम्पूर्ण पृष्ठ (m² में),  कक्ष के पृष्टों का औसत अधिशोषण गुणांक (absorption coefficient) , तथा  कुल अधिशोषण ((sabins में) है।

सेबाइन ने यह निष्कर्ष निकाला कि अनुरणन-काल कक्ष के अन्दर स्थित विभिन्न तलों के परावर्तनीयता पर निर्भर करता है।

अनुरणनक-काल RT60 तथा कक्ष का आयतन V , का क्रान्तिक दूरी dc (conditional equation) के मान पर बहुत अधिक प्रभाव पड़ता है:

जहाँ क्रांतिक दूरी  मीटर में, आयतन  m³ में, और अनुरणन-काल  सेकेण्ड में मापा जाता है।

श्रेणी:ध्वनि
व्यासांतरी घिरनी

right|thumb|300px|व्यासान्तरी घिरनी
right|thumb|300px|व्यासान्तरी घिरनी से प्राप्त यांत्रिक लाभ
व्यासांतरी घिरनी (differential pulley या Weston differential pulley या chain hoist या chain fall) बहुत भारी सामानों (जैसे कार का इंजन) को हाथ से उठाने के लिये प्रयुक्त एक युक्ति है। इसको काम में लेने के लिये एक एक चेन को हाथ से खींचना पड़ता है जो घिरनियों की परिधि पर स्थित दाँतों से लिपटी होती है। हाथ द्वारा खींचकर इस युक्ति से कितना भार उठाया जा सकता है, यह इसकी दो घिरनियों के आपेक्षिक आकार पर निर्भर करता है।
द ओबेरॉय गुडगाँव

द ओबेरॉय गुडगाँव, गुड़गाँव का एक लक्ज़री होटल है। इसकी प्रबंधन 'द ओबेरॉय होटल्स ऐण्ड रिसॉर्ट्स' के द्वारा की जाती है। गुडगाँव स्थित डेवलपर “ऑर्बिट रिसॉर्ट्स” ने इसका स्वामित्व प्राप्त किया हुआ हैं।

इसे बनाने में 4 बिलियन रुपया खर्च हुआ था एवं इसका उद्घाटन 13 अप्रैल 2011 को हुआ था। यह गुडगाँव, व्यवसायिक कारणों से आने वाले लोगों को ध्यान में रखते हुए बनाया गया था ताकि उन्हें दिल्ली नहीं रुकना पड़े। यह होटल ट्राईडेंट ठीक बगल में एवं NH8 के ठीक पास में स्थित्त हैं।

इस होटल को 2011 में थे विश्व का “लीडिंग लक्ज़री होटल” पुरष्कार से वर्ल्ड ट्रेवल अवार्ड्स में सम्मानित किया था। इस अवार्ड को होटल उद्योग के ऑस्कर्स के नाम से जाना जाता हैं।

स्थिति
यह होटल उद्योग विहार, DLF फेज 5 में स्थित हैं, इसकी सबसे बड़ी विशेषता यहाँ से नई दिल्ली एयरपोर्ट का नजदीक होना हैं। गुडगाँव में अब मेट्रो के जाल बिछ जाने से रेलवे स्टेशन से इसकी दूरी काफी कम हो गयी हैं। गुडगाँव के हृदयस्थली में स्थित होने की वजह से यह काफी लोगों के द्वारा पसंद किया जाता हैं। NH8 क पास होने के चलते यहाँ आपको साफ़ सुथरी एवं चौड़ी सड़के मिलेंगी।

सुविधाएं
इस होटल में आपको विश्वस्तरीय सुविधाएं देखने को मिलेंगी। यहाँ ऐशो आराम के हर वो चीज़ें मौजूद हैं जिनकी आप कल्पना करते हैं। यहाँ पर 2 बॉल रूम्स 10 मीटिंग रूम्स एवं एक मनोहारी गार्डन हैं। जहाँ आप अपने निजी कार्यक्रम के लिए आप कितने भी मेहमान बुला ले जगह की कमी नहीं पड़ेगी। ये इस होटल की खासियत हैं।

स्पा एवं जिम
ये पर आपके शारीरिक एवं मानसिक स्वस्थ्य का पूरा ख्याल रखा जाता हैं। यहाँ की स्पा विश्वस्तरीय हैं। यहाँ के स्पा में 7 थेरेपी रूम एवं सुइट्स हैं। यहाँ प्रत्येक थेरेपी रूम में शावर के अलावा स्टीम लेने की भी व्यवस्था हैं। इनमे आपकी प्राइवेसी का पूरा ख्याल रखा जाता हैं। यहाँ पर एक मल्टीस्पेशलिटी जीम की भी व्यवस्था हैं। जहा कार्डिओ वैस्कुलर एक्सरसाइज के लिए बहुत अच्छे उपकरण हैं एवं इसका नाम “टेक्नोजिम” हैं।

कमरे
यहा के कमरे काफी बड़े एवं आरामदायक हैं, यह विश्व के अन्य किसी भी सिटी होटल के सामान हैं। इन कमरों की लाइटिंग, रंगरोगन इतनी आकर्षक तरीके से की गयी हैं कि एक नजर में ये आपको पसंद आ जाएगी।
कमरों के प्रकार

लक्ज़री कमरे

इस होटल का लक्ज़री रूम्स काफी विशाल एवं भव्य हैं। इनमे ये सुविधाएं मौजूद हैं।

 सेफ
 टेलीफोन
 हेयर ड्रायर
 आयरन
 इंटरनेट एक्सेस
 निजी बाथरूम
 कलर टेलीविज़न
 रेफ्रीजिरेटर

डीलक्स कमरे

 मिनिबार
 सेफ
 टेलीफोन
 हेयर ड्रायर
 आयरन
 इंटरनेट एक्सेस
 निजी बाथरूम
 कलर टेलीविज़न
 रेफ्रीजिरेटर
 न्यूज़ पेपर

रेस्टोरेंट एवं बार
इस होटल के रेस्टोरेंट में थ्रीसिक्सटीवन (24 घंटे खुले रहने वाला मल्टी क्यूज़ीन रेस्टोरेंट) एवं अमरता (तटीय भारत के व्यंजन के लिए मशहूर) जहां के खाने स्वाद अत्यंत ही स्वादिष्ट रहता हैं। इस होटल के प्रमुख बार में का नाम 'द पियानो बार' हैं। जो अपने माहौल एवं कॉकटेल्स के लिए प्रसिद्ध है।
 
ये होटल गुडगाँव के केंद्र में स्थित हैं इसलिए साइबर सिटी में जितने भी कॉर्पोरेट क्लाइंट आते हैं वे इस होटल को ही प्राथमिकता देते हैं। इस होटल के स्टाफ भी बेहद शालीन एवं सौम्य स्वाभाव के हैं। जो आपके होटल में रहने के अनुभव को और भी आरामदायक बनाते हैं।

सन्दर्भ

बाहरी कड़ियाँ
द ओबेरॉय, गुडगाँव का जालस्थल

श्रेणी:भारत की होटलें
विसर्ग

right|thumb|300px|गायत्री मंत्र में तीन बार विसर्ग आया है।
'विसर्ग ( ः ) महाप्राण सूचक एक स्वर है। ब्राह्मी से उत्पन्न अधिकांश लिपियों में इसके लिये संकेत हैं। उदाहरण के लिये, रामः, प्रातः, अतः, सम्भवतः, आदि में अन्त में विसर्ग आया है।

जैसे आगे बताया गया है, विसर्ग यह अपने आप में कोई अलग वर्ण नहीं है; वह केवल स्वराश्रित है। विसर्ग का उच्चारण विशिष्ट होने से उसे पूर्णतया शुद्ध लिखा नहीं जा सकता, क्योंकि विसर्ग अपने आप में ही किसी उच्चारण का प्रतीक मात्र है ! किसी भाषातज्ज्ञ के द्वारा उसे प्रत्यक्ष सीख लेना ही जादा उपयुक्त होगा।  

सामान्यतः 

विसर्ग के पहले हृस्व स्वर/व्यंजन हो तो उसका उच्चारण त्वरित ‘ह’ जैसा करना चाहिए; और यदि विसर्ग के पहले दीर्घ स्वर/व्यंजन हो तो विसर्ग का उच्चारण त्वरित ‘हा’ जैसा करना चाहिए। 

विसर्ग के पूर्व ‘अ’कार हो तो विसर्ग का उच्चारण ‘ह’ जैसा; ‘आ’ हो तो ‘हा’ जैसा; ‘ओ’ हो तो ‘हो’ जैसा, ‘इ’ हो तो ‘हि’ जैसा... इत्यादि होता है।  पर विसर्ग के पूर्व अगर ‘ऐ’कार हो तो विसर्ग का उच्चारण ‘हि’ जैसा होता है। 

विसर्ग के दो सहस्वनिक होते हैं-

केशवः = केशव (ह)

बालाः = बाला (हा)

भोः = भो (हो)

मतिः = मति (हि)

चक्षुः = चक्षु (हु)

देवैः = देवै (हि)

भूमेः = भूमे (हे)

पंक्ति के मध्य में विसर्ग हो तो उसका उच्चारण आघात देकर ‘ह’ जैसा करना चाहिए। 

गुरुर्ब्रह्मा गुरुर्विष्णुः गुरुर्देवो महेश्वरः।  

विसर्ग के बाद अघोष (कठोर) व्यंजन आता हो, तो विसर्ग का उच्चारण आघात देकर ‘ह’ जैसा करना चाहिए। 

प्रणतः क्लेशनाशाय गोविन्दाय नमो नमः।  

विसर्ग के बाद यदि ‘श’, ‘ष’, या ‘स’ आए, तो विसर्ग का उच्चारण अनुक्रम से ‘श’, ‘ष’, या ‘स’ करना चाहिए। 

यज्ञशिष्टाशिनः सन्तो मुच्यन्ते सर्वकिल्विषैः। 

यज्ञशिष्टाशिन(स्)सन्तो मुच्यन्ते सर्वकिल्विषैः।  

धनंजयः सर्वः = धनंजयस्सर्वः

श्वेतः शंखः = श्वेतश्शंखः

गंधर्वाः षट् = गंधर्वाष्षट्

‘सः’ के सामने (बाद) ‘अ’ आने पर दोनों का ‘सोऽ’ बन जाता है; और ‘सः’ का विसर्ग, ‘अ’ के सिवा अन्य वर्ण सम्मुख आने पर, लुप्त हो जाता है। 

सः अस्ति = सोऽस्ति

सः अवदत् = सोऽवदत्  

विसर्ग के पहले ‘अ’कार हो और उसके पश्चात् मृदु व्यंजन आता हो, तो वे अकार और विसर्ग मिलकर ‘ओ’ बन जाता है। 

पुत्रः गतः = पुत्रो गतः

रामः ददाति = रामो ददाति 

विसर्ग के पहले ‘आ’कार हो और उसके पश्चात् स्वर अथवा मृदु व्यंजन आता हो, तो विसर्ग का लोप हो जाता है। 

असुराः नष्टाः = असुरा नष्टाः

मनुष्याः अवदन् = मनुष्या अवदन् 

विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद स्वर अथवा मृदु व्यंजन आता हो, तो विसर्ग का ‘र्’ बन जाता है। 

भानुः उदेति = भानुरुदेति

दैवैः दत्तम् = दैवैर्दत्तम्  

विसर्ग के पहले ‘अ’ या ‘आ’कार को छोडकर अन्य स्वर आता हो, और उसके बाद ‘र’कार आता हो, तो, विसर्ग के पहले आनेवाला स्वर दीर्घ हो जाता है। 

ऋषिभिः रचितम् = ऋषिभी रचितम्

भानुः राधते = भानू राधते 

शस्त्रैः रक्षितम् = शस्त्रै रक्षितम्
श्रेणी:भाषा-विज्ञान
सैकेन्डी लोलक

right|thumb|300px|सैकेण्डी लोलक
सैकेन्डी लोलक (seconds pendulum) वह लोलक है जिसका आवर्तकाल ठीक-ठीक २ सेकेण्ड होता है। अतः इसकी आवृत्ति १/२ हर्ट्ज होती है। 

 सैकेण्डी लोलक की लम्बाई 
.
या,
.
जहाँ  और  हो तो .

श्रेणी:लोलक
लोलक (गणित)

गणित में लोलक की गति का विस्तृत और बिना किसी सरलीकरण के अध्ययन किया जा सकता है। 

सरल गुरुत्वीय लोलक
right|300px|thumb|गति करते हुए लोलक में वेग तथा त्वरण सदिशों को एनिमेशन द्वारा दर्शाया गया है।

'सरल लोलक', वास्तविक लोलक का सरलीकृत रूप है जिसमें निम्नलिखित मान्यताएँ अन्तर्निहित हैं-

 लोलक जिस धागे या रॉड से बंधा है वह शून्य द्रवयमान वाला है। इसकी लम्बाई अपरिवर्तित और सदा तनी हुई रहती है।
 लोलक ( bob) एक बिन्दुवत द्रव्यमान (point mass) है।
 गति केवल दो बिमाओं (2-D) में हो रही है। 
 इस गति में घर्षण या वायु के प्रतिरोध के कारण ऊर्जा का क्षय नहीं हो रहा।

सरल लोलक की गति को निरूपित करने वाला अवकल समीकरण (differential equation) निम्नलिखित है-
 
जहाँ  गुरुत्वजनित त्वरण है,  लोलक की लम्बाई है, और  कोणीय विस्थापन है।

इन्हें भी देखें
शंक्वीय लोलक (Conical pendulum)
द्विक लोलक (Double pendulum)
प्रतीपित लोलक (Inverted pendulum)
कपिट्जा लोलक (Kapitza's pendulum)
स्प्रिंग लोलक (Spring pendulum)

सन्दर्भ

बाहरी कड़ियाँ
Mathworld article on Mathieu Function
Pendulum calculator

श्रेणी:लोलक
श्रेणी:गणितीय भौतिकी
द्विक लोलक

right|thumb|300px|द्विक लोलक
गणित और भौतिकी में द्विक लोलक (double pendulum) वह लोलक है जिसमें एक लोलक के साथ दूसरा लोलक भी जुड़ा होता है। यह एक सरल भौतिक निकाय है किन्तु इसकी गतिकी (डाइनेमिक्स) बहुत सम्पन्न है। 

श्रेणी:लोलक
त्रिविम प्रक्षेप

right|thumb|300px|3D प्रक्षेपण
त्रिविमीय वस्तुओं को द्विविमीय तल पर प्रक्षेपित करके प्रदर्शित करने की अनेक विधियाँ हैं। इन्हें त्रिविम प्रक्षेप (3D-projection) कहते हैं।

श्रेणी:प्रक्षेप
शंकु-लोलक

right|thumb|300px|शंकु-लोलक
शंकु-लोलक ( conical pendulum) की रचना सरल लोलक जैसी ही होती है जिसमें एक किसी धुरी से बंधे धागे से बंधा हुआ द्रव्यमान एकसमान वृत्तीय गति करता है। इस प्रकार की गति करते हुए इसकी डोरी एक शंकु बनाती है।

 

तथा
 

श्रेणी:लोलक
पोरोचिस्ता खाकपूर

thumb|पोरोचिस्ता खाकपूर 2014 में
पोरोचिस्ता खाकपूर का जन्म तेहरान में हुआ था। पुरन्तु उनकी शिक्षा और प्रारंभिक जीवन लॉस एंजेलिस में बिता। 

लिखने में रुचि
पोरोचिस्ता के लेख द न्यू यॉर्क टाइम्स, द लॉस एंजेलिस टाइम्स, द डेली बीस्ट, द विलेज वॉइस और द शिकागो रीडर में छपी हैं। उन्हें जॉन हॉपकिन्स विश्वविद्यालय, नॉर्थवेस्टन विश्वविद्यालय, द वर्जीनिया सन्टर फ़ॉर क्रिएटिव आर्ट्स, द सेवानी राइटर्स कॉन्फ़्रेन्स, द उक्रॉस फ़ाउन्डेशन और यड्डो की ओर से फ़ेलोशिप प्राप्त हुई।

कार्य
वह सैंटा फ़े के कॉलेज में रचनात्मक लेखों की प्रोफ़ेसर हैं।

पुरस्कृत पुस्तकें
 Sons and Other Flammable Objects

सन्दर्भ

श्रेणी:ईरान के लोग
फूको का लोलक

right|thumb|300px|फूको के लोलक का एनिमेशन
right|thumb|300px|पेरिस (48°52' उत्तर) के पेन्थिओं में फूको के लोलक का एनिमेशन , इसमें पृथ्वी के चक्रण गति को अत्यधिक बढ़ा कर लिया गया है। हरा मार्ग (ट्रेस) पृथ्वी के ऊपर लोलक के पथ को दर्शा रहा है (घूमते हुए रिफरेंस फ्रेम में) , नीला मार्ग लोलक के तल के साथ-साथ घूम रहे रिफरेंस फ्रेम में लोलक के मार्ग को दर्शा रहा है।
right|thumb|300px|पेरिस के पेन्थिओं में स्थित फूको का लोलक

फूको का लोलक (Foucault pendulum) धरती के अपनी धुरी पर घूमने की क्रिया को प्रदर्शित करने के उद्देश्य से निर्मित एक सरल प्रायोगिक युक्ति है। इसका नाम फ्रांसीसी भौतिकशास्त्री लिओं फूको (Léon Foucault) के नाम पर पड़ा है। फूको ने इस लोलक का निर्माण १८५१ में किया था। 

श्रेणी:लोलक
चुम्बकीय लोलक

right|thumb|300px|चुम्बकीय लोलक
चुम्बकीय लोलक (magnetic pendulum) वह दोलक है जिसमें धागे से लटका धातु (लोहा) का लोलक कई चुम्बकों के चुम्बकीय क्षेत्र तथा गुरुत्वीय क्षेत्र के अधीन गति करता है। लोलक के धागे की लम्बाई इतनी रखी जाती है कि वह किसी भी चुम्बक को न छू सके। 

इसमें लोलक की गति गुरुत्वीय क्षेत्र तथा चुम्बकों के चुम्बकीय क्षेत्र - दोनों से निर्धारित होता है। यद्यपि इस प्रयोग में लोलक की गति 'अनियमित' दिखती है फिर भी यह 'डिटर्मिनिस्टिक' है। यह गति आरम्भिक स्थितियों (starting conditions) पर निर्भर करती है। इस गति को 'डिटर्मिनिस्टिक केओस' (deterministic chaos) कहा गया है।

श्रेणी:लोलक
कमानीदार तुला

right|thumb|200px|कमानीदार तुला (स्प्रिंग बैलेन्स)

कमानीदार तुला (Spring scale या Spring balance) एक प्रकार की तुला (तराजू) है। इसमें एक स्प्रिंग होती है जिसका एक सिरा फिक्स रहता है और दूसरे सिरे पर हुक के द्वारा वह भार लटकाया जाता है जिसका वजन ज्ञात करना हो। यह हुक के नियम पर कार्य करती है। 

श्रेणी:घरेलू सामान
मध्य प्रदेश संपर्क क्रांति एक्सप्रेस

thumb|१२१२१ म.प. संपर्क क्रांति एक्सप्रेस

मध्य प्रदेश संपर्क क्रांति एक्सप्रेस (12121) 2005 में शुरू की गयी संपर्क क्रांति सीरीज के रेलगाड़ियों में से एक हैं। संपर्क क्रांति एक्सप्रेस रेलगाड़ी की घोषना 2005 के रेलवे बजट में की गयी थी। यह रेलगाड़ी भारत की हृदयस्ताहली कहे जाने वाले मध्य प्रदेश को देश की राजधानी से जोड़ता हैं। 

thumb|मध्य प्रदेश संपर्क क्रांति एक्सप्रेस (NZM - JBP ) रूट मैप 

यह रेलगाड़ी जबलपुर ((स्टेशन कोड:JBP, ओशो की जन्मस्थली) से हज़रत निज़ामुद्दीन (स्टेशन कोड:NZM) के बीच चलती हैं। ये रेलगाड़ी वर्त्तमान में हज़रत निज़ामुद्दीन में रूकती हैं जो नई डेल्ही रेलवे स्टेशन से 8 किलो मीटर की दूर पर हैं। वैसे भी दक्षिण एवं मुमबई जाने वाली ज्यादातर रेलगाड़ी आज कल हज़रत निज़ामुद्दीन से ही खुलती एवं रूकती हैं। संपर्क क्रांति रेलों के खोलने का मुख्य उद्देश्य प्रमुख शहरों/राजधानियों को देश की राजधानी से जोड़ना हैं। 

ये रेलगाड़ी पश्चिम मध्य रेल के द्वारा संचालित होता हैं इसका मुख्यालय जबलपुर है।

रेलगाड़ी का परिचालन 
यह सुपरफास्ट रेलगाड़ी हफ्ते में 3 दिन बुधवार, शुक्रवार एवं एतवार को जबलपुर एवं हज़रत निज़ामुद्दीन के बीच चलती हैं। ये रेलगाड़ी निम्नलिखित जगहों उत्तर प्रदेश झाँसी जंक्शन, राजस्थान (धौलपुर), हरियाणा में हज़रत निज़ामुद्दीन से पहले रूकती हैं। ये रेलगाड़ी डीजल एवं बिजली दोनों से चलती हैं।

ये रेलगाड़ी जबलपुर से रात 7.10 में खुलती हैं एवं सबेरे 9.05 में हज़रत निज़ामुद्दीन में पहुँचती हैं। इस रेलगाड़ी की टाइमिंग उनलोगों के लिए सहीं हैं। जिनको डेल्ही में दुसरे दिन सबेरे काम रहता हैं। ऐसे लोग दिन में अपना काम समाप्त कर के उसी दिन वापस दिल्ली से लौट सकते हैं। वापसी में ये रेलगाड़ी शाम के 5.25 में खुलती हैं एवं दुसरे दिन 7.45 में जबलपुर पहुँचती हैं। MP के लोग काफी समय से ऐसे रेलगाड़ीकी मांग कर रहे थे।

रेलगाड़ी द्वारा तय की जाने वाली दूरी एवं रफ़्तार
यह रेलगाड़ी कुल 905 किलो मीटर की दूरी 14 घंटे में तय करती हैं। ये रेलगाड़ी कुल 6 जगहों पे रूकती हैं एवं इसकी औसत स्पीड 65 किलोमीटर/घंटे की हैं। इस रेलगाड़ी के कम स्टॉपेज होने की वजह से ये काफी मांग में रहती हैं एवं इसमें रिजर्वेशन मिलना काफी मुश्किल होता हैं। हालांकि इस रूट पे कई अच्छे ट्रैंस हैं लेकिन इसकी मांग कम नहीं हुई है।

इस रेलगाड़ीमें स्लीपर क्लास के 14 डिब्बे, 3 ऐ सी के 3 डिब्बे, 2 ऐ सी के 1 डिब्बे, 1 ऐ सी +2 ऐ सी का 1 डिब्बा एवं 4 जनरल कम्पार्टमेंट हैं। इस रेलगाड़ी में कानों में हेडफ़ोन लगाए और हाथ में मोबाइल फ़ोन, स्मार्टफ़ोन और लैपटॉप लिए ट्रेन में सफ़र करते लोग भारत की एक अलग तस्वीर पेश करते हैं।

रेलगाड़ी की किराया तालिका
इस रेलगाड़ी की ऑनलाइन टिकटों की बुकिंग आई आर सी टी सी(IRCTC) के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं।:

 स्लीपर क्लास: 465 रुपया (8$)
 ३ ऐ सी: 1215 रुपया (20$)
 २ ऐ सी: 1735 रुपया (28$)
 १ ऐ सी: 2950 रुपया (48$)

ये रेलगाड़ी मधयम आय वर्ग के लोगों के दवरा काफी पसंद की जाती हैं, क्यूंकि ये कम समय लेते हुए दिल्ली पहुंचती हैं। यद्यपि जबलपुर से निज़ामुद्दीन के लिए और भी 2 अन्य रेलगाड़ी महाकौशल एक्सप्रेस एवं जबलपुर-निज़ामुद्दीन एक्सप्रेस भी हैं। 

इस रेलगाड़ी की रोजाना चलाने की मांग हो रही एवं इस दिशा में प्रस्ताव मांगे गए हैं, उम्मीद हैं लोगों की ये मांग भी पूरी होगी।

सन्दर्भ

श्रेणी:मेल एक्स्प्रेस ट्रेन
आयतन प्रत्यास्थता मापांक

thumb|right|एकसमान संपीड़न का चित्रण

किसी पदार्थ का  अथवा बल्क मोड्यूलस (bulk modulus;  या ) एकसमान संपीड़न के मापन को व्यक्त करता है। इसे अत्यल्प दाब बढ़ाने के परिणामस्वरूप आयतन में होने वाली सापेक्षिक कमी के अनुपात से परिभाषित किया जाता है। इसकी अन्तर्राष्ट्रीय इकाई प्रणाली इकाई पास्कल है और इसकी विमीय रूप M1L−1T−2 है।

सन्दर्भ

श्रेणी:भौतिक राशियाँ
प्रत्यास्थता मापांक

right|thumb|300px|तन्य पदार्थ का प्रतिबल-विकृति वक्र
यंग मापांक (Young's modulus) या प्रत्यास्थता मापांक (modulus of elasticity) एक संख्या है जो बताती है कि किसी वस्तु या पदार्थ पर बल लगाकर उसका आकार बदलना कितना कठिन है। इसका मान वस्तु के प्रतिबल-विकृति वक्र (stress–strain curve) के प्रवणता के बराबर होता है। परिभाषा के रूप में,

कुछ पदार्थों के प्रत्यास्थता मापांक
 पदार्थ प्रत्यास्थता मापांक (E) , GPa रबर 0,01 - 0,1 काष्ठ (रेशों के अनुप्रस्थ) 0,6 - 1,0 नाइलोन 2 - 4 पॉलीस्टरीन 3 - 3,5 IJs 9,1 काष्ठ (रेशों के समानान्तर) 9 - 16 GRP (ग्लास फाइबर री-इनफोर्स्ड प्लास्टिक/पॉलीस्टर्) 7 - 45 उच्च शक्ति कंक्रीट (संपीडन में) 30 मग्नीशियम 45 अलुमिनियम 69 साधारण काच 69 काच 72 Gietijzer 100 टाइटेनियम (Ti) 105 - 120 कांसा 103 - 124 CRP (कार्बन फाइबर रीइन्फोर्स्ड प्लास्टिक्) 70 - 200 इस्पात 210 टंग्स्टन 400 - 410 सिलिकॉन कार्बाइड (SiC) 450 कार्बन नैनोट्यूब 1000+ हीरा 1220

सन्दर्भ

श्रेणी:रसायन विज्ञान
श्रेणी:सूत्रवाक्य
हावड़ा मुम्बई मेल

हावडा मुंबई मेल भारतीय रेलवे की एक सुपरफास्ट रेलगाड़ी हैं, जो दक्षिण पूर्वी रेलवे ड़ीविज़न की और से चलती हैं। ये रेलगाड़ी हावड़ा (स्टेशन कोड : HWH)– मुंबई (स्टेशन कोड : MUM) के बीच चलती हैं। ये भारत की सबसे पुरानी रूट पे चलने वाली ट्रेनों में से एक हैं। ये देश के 2 महत्वपूर्ण जगहों को जोड़ती हैं जो ब्रिटिश काल से ही भारत के इतिहास में अपना महत्व रखती हैं।
रेलगाड़ी का परिचालन 
यह रेलगाड़ी अकोला, भुसावल, नागपुर, बिलासपुर, रोउरकेला , टाटानगर एवं खरगपुर जैसे महत्वापूर्ण स्टेशनों पर रूकती हैं। ये कुल 43 जगहों पे रूकती हैं, नागपुर जंक्शन पे ये सबसे ज्यादा 20 मिनट् के लिए रूकती हैं।

यह रेलगाड़ी (12809) मुंबई से रात के 8.35 में खुलती हैं एवं तीसरे दिन सवेरे 5.50 AM में हावडा पहुँचती हैं, लोगों को काफी लम्बे समय तक इस रेलगाड़ी में रहना पड़ता हैं। ये जमशेदपुर (टाटा इंडस्ट्रीज एवं झारखण्ड क एक प्रमुख औद्योगिक सहर) को मुंबई एवं कोलकात्ता दोनों से जोड़ती हैं।
ट्रेन की रफ़्तार
हावडा मुंबई मेल (12810) जो हावडा से मुंबई तक जाती हैं, 1968 किलो मीटर की दूरी 33 घंटे एवं 15 मिनट में तय करती हैं, इसकी रफ़्तार 59.34 किलोमीटर/घंटे की हैं। इसके विपरीत मुंबई से हावडा आने वाली (12809) 33 घंटे 10 मिनट की दूरी तय करती हैं, जबकि इसकी रफ़्तार 59.19 किलोमीटर/घंटे की होती हैं। 
कोच एवं अन्य सुविधाएं
अंगूठाकार|दाएँ|हावडा मुंबई मेल - स्लीपर कोच - लकी नंबर १३
इस रेलगाड़ी में स्लीपर क्लास के 13 डिब्बे, 3 ऐ सी के 3 डिब्बे, २ ऐ सी के 2 डिब्बे, 1 ऐ सी का 1 डिब्बा एवं 4 डिब्बे जनरल कम्पार्टमेंट के हैं। इस रेलगाड़ी में पैंट्री कार की भी सुविधा उपलब्ध हैं। जहा यात्री अपने मनपसंद खाने का आर्डर दे सकते हैं। जब इतनी लम्बी दूरी का सफर हो तब इसमें पैंट्री कार का होना काफी सुकून दिलाता हैं। इसकी देखभाल आई आर सी टी सी के द्वारा की जाती हैं, इस रेलगाड़ी के रस्ते में कई महत्वपूर्ण स्टेशन पड़ते हैं जहा पर आप पहले से अपने खाने का भी आर्डर कर सकते हैं। इसके अलावा ये रेलगाड़ी इतनी राज्यों से गुजरती हैं की आपको बिभिन्न प्रदेशों के खाने का स्वाद चखने को मिल जाता हैं।

सीजन के दिनों में इस रेलगाड़ी में आरक्षण मिलना एक कठिन कार्य होता हैं इसके अलावा, ये कई महत्वपूर्ण जगहों से होकर गुजरती हैं इसलिए इसकी मांग हमेशा बनी रहती हैं। इस रेलगाड़ी के कई समर्पित यात्री हैं जो केवल इसी रेलगाड़ी से ही सफर करना पसंद करते हैं 
रेलगाड़ी की किराया तालिका	
इस रेलगाड़ी की ऑनलाइन टिकटों की बुकिंग आई आर सी टी सी के द्वारा की जाती है। इस रेलगाड़ी में विभिन्न श्रेणियों का किराया निम्नलिखित हैं 

 स्लीपर क्लास : 740 रुपया (12$)

 ३ ऐ सी : 1930 रुपया (32$)

 २ ऐ सी : 2820 रुपया (46$)

 १ ऐ सी : 4860 रुपया (79$)

ये रेलगाड़ी भारतीय रेल की एक समृद्ध विरासत का हिस्सा हैं। मुंबई एवं हावडा के बीच रेलगाड़ी का परिचालन 1870 से प्राम्भ हुआ था, तब से इन दो शहरों के बीच की दूरी भी काफी कम हो गयी थी। ये रेलगाड़ी उसी समृद्ध विरासत को आगे बढ़ाती हैं।

सन्दर्भ
 

श्रेणी:भारत में मेल रेलगाड़ियां
अपरूपण गुणांक

thumb|right|अपरूपण विकृति
पदार्थ विज्ञान में, अपरूपण प्रतिबल और अपरूपण विकृति के अनुपात को अपरूपण गुणांक (shear modulus' या modulus of rigidity) कहते हैं। इसे G (कभी-कभी S याr μ ) से निरूपित किया जाता है। :

जहाँ 
 = अपरूपण प्रतिबल (shear stress);
 लगने वाला बल
 क्षेत्रफल, जिस पर बल लग रहा है
 इंजीनियरी में ,  = अपरूपण विकृति (shear strain).  अन्य स्थानों पर ,  
 अनुप्रस्थ विस्थापन
 मूल लम्बाई

अपरूपण गुणांक की एस आई इकाई पास्कल (Pa) है। इसकी विमा (dimension) M1L−1T−2 है।

अपरूपण गुणांक सदा धनात्मक होता है।
प्रत्यास्थ ऊर्जा

प्रत्यास्थ ऊर्जा (Elastic energy) वह स्थितिज यांत्रिक ऊर्जा है जो उस पदार्थ के आयतन या आकार को विकृत करने के कारण उस पदार्थ के अन्दर संगृहीत हो जाता है।
इसे निम्नलिखित सूत्र से अभिव्यक्त किया जा सकता है-

जहाँ k पदार्थ का नियतांक है और x विकृति का माप है।

संपीड्य गैसों और द्रवों की आन्तरिक ऊर्जा में परिवर्तन 

 

श्रेणी:प्रत्यास्थता
चुम्बकीय आघूर्ण

किसी चुम्बक का चुम्बकीय आघूर्ण (magnetic moment) वह राशि है जो बताती है कि उस चुम्बक को किसी वाह्य चुम्बकीय क्षेत्र में रखने पर वह कितना बलाघूर्ण अनुभव करेगा। छद़ चुम्बक, एक लूप जिसमें विद्युत धारा बह रही हो, परमाणु का चक्कर काटता इलेक्ट्रॉन, अणु, ग्रह आदि सभी का चुम्बकीय आघूर्ण होता है।

 धारावाही लूप का चुम्बकीय आघूर्ण 
thumb|200px|धारा I तथा क्षेत्रफल S वाले लूप का चुम्बकीय आघूर्ण  |left

यदि किसी समतल धारावाही लूप में नियत धारा बह रही हो तो उससे एक चुम्बकीय क्षेत्र पैदा होता है। इस क्षेत्र की विशेषता उसका चुम्बकीय द्विध्रुव आघूर्ण होता है, जिसका व्यंजक निम्नलिखित है-

 
जहाँ
  – चुम्बकीय द्विध्रुव  आघूर्ण है
  – लूप का क्षेत्र सदिश (इसका परिमाण लूप के क्षेत्रफल के बराबर होता है)
  – लूप धारा

द्विध्रुव आघूर्ण एक सदिश राशि है जो लूप के क्षेत्र के लम्बवत होती है जैसा चित्र में दिखाया गया है।

सन्दर्भ

इन्हें भी देखें
 चुम्बकीय द्विध्रुव
 द्विध्रुव चुम्बक

श्रेणी:चुम्बकत्व
प्रतिचुम्बकत्व

right|thumb|300px|चुम्बकत्व की दृष्टि से विभिन्न प्रकार के पदार्थों के B-H वक्र ; लौहचुम्बकीय पदार्थ (μf), अनुचुम्बकीय पदार्थ (μp), प्रतिचुम्बकीय पदार्थ (μd), तथा निर्वात (μ0)
right|thumb|300px|निओडिमिअम के चुम्बक के ऊपर रखा ताप-अपघट्य कार्बन, चुम्बक के ऊपर  तैरता रहता है। स्थायी चुम्बकों को इस प्रकार व्यवस्थित किया गया है कि उनसे उत्पना चुम्बकीय क्षेत्र उर्ध्वाधर (vertical) है तथा दो चुम्बकों के बीच ऊपर-नीचे दिशा में है। 

प्रतिचुम्बकीय पदार्थ वे हैं जिनमें बाहर से आरोपित चुम्बकीय क्षेत्र के उल्टी दिशा में चुम्बकीय क्षेत्र प्रेरित होता है। ये पदार्थ वाह्य चुम्बकीय क्षेत्र द्वारा प्रतिकर्षित (रिपेल) किये जाते हैं। अर्थात इनका व्यवहार अनुचुम्बकीय पदार्थों के चुम्बकीय व्यवहार के उल्टा होता है। प्रतिचुम्बकत्व एक क्वाण्टम यांत्रिक प्रभाव है और सभी पदार्थ यह गुण प्रदर्शित करते हैं।जब अन्य चुम्बकीय प्रभाव नगण्य हों तो ऐसे पदार्थों को प्रतिचुम्बकीय कह दिया जाता है। यह भी कह सकते हैं कि प्रतिचुम्बकीय पदार्थों की पारगम्यता (परमिएबिलिटी) μ0 से कम होती है। 

उदहारण : जस्ता, बिस्मथ, नमक, जल, ताँबा, चांदी, हाइड्रोजन, हवा, एल्कोहल इत्यादि।

प्रतिचुम्बकत्व का गुण प्रदर्शित करने वाले कुछ उल्लेखनीय पदार्थ और उनकी पारगम्यता का मान नीचे की सारणी में दिए गए हैं-

+उल्लेखनीय प्रतिचुम्बकीय पदार्थपदार्थ  χv [× 10−5 (SI ईकाई)]अतिचालक −105ताप-अपघटनीय कार्बन (Pyrolytic carbon) −40.9बिस्मथ −16.6पारा −2.9चाँदी −2.6हीरा −2.1सीसा −1.8ग्रेफाइट −1.6ताँबा −1.0जल −0.91

सन्दर्भ

श्रेणी:चुम्बकत्व
अनुचुम्बकत्व

अनुचुम्बकत्व (Paramagnetism) पदार्थों का वह गुण है जिसमें पदार्थ बाहर से आरोपित चुम्बकीय क्षेत्र की दिशा में ही चुम्बकीय क्षेत्र पैदा करते हैं। ये पदार्थ वाह्य चुम्बकीय क्षेत्र द्वारा आकर्षित किये जाते हैं। इनका व्यवहार प्रतिचुम्बकीय पदार्थों के चुम्बकीय व्यवहार के ठीक उल्टा होता है। अधिकांश रासायनिक तत्त्व और कुछ रासायनिक यौगिक अनुचुम्बकीय पदार्थ हैं। अनुचुम्बकीय पदार्थों की आपेक्षिक चुम्बकीय पारगम्यता 1 या इससे अधिक होती है।
अर्थात्  वे पदार्थ जिनमें सभी इलेक्ट्रॉन अयुग्मित हों, एक भी इलेक्ट्रान युग्मित न हों अनुचुम्बकत्व कहलाते हैं । एग्जांपल. एलमुनियम, टंगस्टन ,ऑक्सीजन आदि

इन्हें भी देखें
प्रतिचुम्बकत्व
लोहचुम्बकत्व
चुम्बकत्व

श्रेणी:चुम्बकत्व
कार्ल वाईश्ट्रास

right|thumb|300px|जर्मन गणितज्ञ कार्ल वाइश्ट्रास
कार्ल वाईश्ट्रास (Karl Weierstrass, 1815 ई. - १८९७ ई.) जर्मन गणितज्ञ थे।

वाईश्ट्रास का जन्म ३१ अक्टूबर, १८१५ ई. को बेस्टफ़ालिया के ऑस्टनफेल्ड ग्राम में हुआ था। आरंभ में ये मुंस्टर, दयट्श्चक्रोने और ब्राउन्सबेर्ख में अध्यापक रहे। ब्राउन्सबेर्ख में इन्होंने 'आबेल के फलनों' का अध्ययन आरंभ किया और यहाँ पर लिखित शोधपत्रों पर क्येनिग्सवेर्ख विश्वविद्यालय ने इन्हें ससम्मान पी-एच. डी. की उपाधि प्रदान की। ४९ वर्ष की आयु में ये बर्लिन विश्वविद्यालय में गणित के प्रोफेसर नियुक्त हुए। १८४९ ई. के पश्चात् 'आबेल के अनुकलों' पर इन्होंने एक ऐसे आश्चर्यजनक फलन का आविष्कार किया जिसके एक विशेष अंतर में कोई अवकल नहीं है। ये उन विश्लेषिक फलनों को अत्यंत महत्व दिया करते थे जिनका घात श्रेणी (पॉवर सीरीज) में विस्तार किया जा सके। १९ फरवरी, १८९७ ई. को बर्लिन में इनका देहांत हो गया।

श्रेणी:जर्मन गणितज्ञ
वाल्ट ह्विटमैन

अंगूठाकार
वाल्ट व्हिटमन (जन्म ३१ मई, १८१९ - ) अमरीका का महान् कवि। 

परिचय
बचपन से ही उसे प्रकृति से बड़ा प्रेम था और वह पाठशाला छोड़कर अकसर खेतों में या समुद्रतट पर विचरण करने के लिए निकल जाया करता था। ११ वर्ष की उम्र में ही उसने पढ़ाई छोड़ दी और वह एक समाचारपत्र के कार्यालय में शिक्षार्थी के रूप में प्रविश्ट हो गया। उसे देश विदेश में भ्रमण करने का भी बड़ा शौक था। ३७ वर्ष की उम्र तक उसने कंपोजिटर, बढ़ई और अध्यापक के रूप में दिन बिताए तथा कई संवादपत्रों में भी काम किया किंतु उसके उच्च विचार उसे पत्रकार जीवन तक सीमित न रख सके और उसने उसका परित्याग कर कविता के क्षेत्र में प्रवेश किया।

उसकी प्रथम रचना लीब्ज ऑव ग्रास पहली बार १८५५ ई. में प्रकाशित हुई। उस समय उसमें केवल १२ कविताएँ संगृहीत थीं, किंतु १८९२ में उसका जो संस्करण प्रकाशि हुआ उसमें उनकी संख्या बढ़कर १२३ हो गई। इस कवितासंग्रह के प्रथम बार प्रकाशि होते ही उसकी बड़ी तीव्र और कटु आलोचना शुरू हो गई। किंतु प्रसिद्ध विचारक इमर्सन ने उसका महत्व समझा और कहा कि मैं इसे 'बुद्धिचातुर्य की अद्भुत रचना' समझता हूँ। इसके बाद व्हिटमैन पर इमर्सन का प्रभाव बराबर बढ़ता गया, जैसा कि उसने स्वयं स्वीकार किया है।

व्हिटमैन ने 'स्पेसिमन डेज़' तथा गद्य में भी कई रचनाएँ प्रस्तुत कीं किंतु लीव्स ऑव् ग्रास पुस्तक ही उसके जीवनदर्शन का सबसे अधिक प्रतिनिधित्व करती है। वह ऐसा परिधान है जिसमें उसने जीवन के वर्ष वर्ष के अनुभव सी दिए हैं और उसे मनुष्य की आंतरिक गरिमा की ऐसी पोशाक के रूप में परिणत कर दिया है जिसे गर्व के साथ आज भी पहना जा सकता है। उसका लक्ष्य उसके इन शब्दों से स्पष्ट है- 
कवि को सुंदरता से रचित पद्यावलियों से ही संतोष न कर लेना चाहिए। उसे द्रष्टा, भविष्यद्वक्ता, शिक्षक तथा नैतिक आदर्शों का प्रतिपादक होना चाहिए। उसकी वाणी केवल उसके अपने विचारों की ही अभिव्यक्ति नहीं करती, वरन् वह समूचे राष्ट्र का ही प्रतिनिधित्व करती है।

व्हिटमैन के विचारों और भारतीय दर्शन में आश्चर्यजनक समानता है। वेदांतियों की तरह वह भी परमार्थ की प्राप्ति के लिए चिंतन और ध्यान पर बल देता है। यद्यपि उसने भगवद्गीता का अंग्रेजी अनुवाद भी पढ़ा तथापि पर कुछ विद्वानों का ख्याल है कि अमरीकन थॉरो के कारण ही उसे भारतीय दर्शन के प्रति अनुराग की प्रेरणा मिली। जो हो, इतना तो स्पष्ट है कि वेदांत की दृष्टि से देखने पर उसके विचार और भाव अधिक बोधगम्य तथा सरल प्रतीत होने लगते हैं।

श्रेणी:अमेरिकन साहित्यकार